Vicki Momberg se appèlaansoek mislukVicki Momberg. (Foto: ANA) Vicki Momberg se aansoek om verlof tot appèl teen haar skuldigbevinding en vonnis is in die hooggeregshof in Johannesburg van die hand gewys. Momberg is in Maart 2018 tot drie jaar tronkstraf gevonnis, waarvan ŉ jaar opgeskort is, ná ŉ rassistiese tirade twee jaar tevore. Sy is aan vier klagte van crimen injuria skuldig bevind. Die hofsaak teen haar spruit uit ŉ voorval in Februarie 2016 toe Momberg ná ŉ rooiligrooftog die polisie geskakel het. Sy het die operateurs en die polisielid wat haar wou help, herhaaldelik die k-woord toegesnou. Regter Thifhelimbilu Mudau het Vrydag Momberg se borgtog verleng en aan haar verduidelik dat sy 30 dae het om ŉ aansoek om verlof tot appèl by die appèlhof in te dien. Sou sy versuim om dít te doen, moet sy haar aan die klerk van die hof gaan oorgee om haar vonnis te begin uitdien. Momberg het haarself in die jongste aansoek verteenwoordig nadat sy vroeër haar sesde regspan afgedank het.